**Halloween Ends** on vuonna 2022 ensi-iltansa saanut yhdysvaltalainen kauhuelokuva, joka on *Halloween*-elokuvasarjan viimeinen osa. Elokuvan on ohjannut David Gordon Green ja käsikirjoittanut Chris Bemier, Paul Brad Logan, Danny McBride ja David Gordon Green.

Rooleissa
---------

|  |  |  |
| --- | --- | --- |
|  Jamie Lee Curtis  | … |  Laurie Strode
  |
|  James Jude Courtney ja Nick Castle  | … |  Michael Myers
  |
|  Andi Matichak  | … |  Allyson Nelson
  |
|  Kyle Richards  | … |  Lindsey Wallace 
  |
|  Will Patton  | … |  Frank Hawkins
  |
|  Rohan Campbell  | … |  Corey Cunningham
  |

Juoni
-----

Vuoden 2019 Halloween-iltana Corey Cunningham hoitaa nuorta Jeremy nimistä poikaa. Jeremy alkaa pilailla uskottelemalla, että talossa on heidän lisäkseen joku muu, Jeremy muun muassa jättää veitsen portaille ja lopulta lukitsee Coreyn ullakolle. Juuri, kun Jeremyn vanhemmat palaavat kotiin, Corey potkaisee oven auki liian suurella voimalla jonka takia Jeremy putoaa portaikon aitojen yli kuolemaansa. Coreyta syytetään Jeremyn tahallisesta tappamisesta, mutta hänet vapautetaan tappo-syytteestä. 

Kolme vuotta myöhemmin Haddonfieldin kaupunki kärsii vieläkin Michael Myersin viimeisestä teurastuksesta samaan aikaan Michael Myers katoaa. Laurie Strode on aloittanut kirjoittaa muistelmiaan uudessa talossaan, jonka hän osti itselleen ja tyttärentyttärelleen; Allysonille. Corey työskentelee setänsä autopurkamolla ja on edelleen vihattu Haddonfieldin kaupungissa. Palatessaan kotiin alkavat lukiolaiset kiusaajat pilkkaaman tätä ja onnistuu vahingossa satuttamaan kätensä lasipullolla. Laurie, joka on samalla huoltoasemalla huomaa tapahtumat ja vie Coreyn lääkärin vastaanotolle, jossa Allyson myös työskentelee. Allysonin ja Coreyn välillä alkaa kipinöidä ja päättävät yhdessä osallistua myöhemmin Halloween-juhliin. Juhlissa Corey kohtaa Jeremyn äidin, joka vieläkin syyttää tätä poikansa tahallisesta tappamisesta, jonka jälkeen tunteiden vallitessa Corey lähtee juhlista ja törmää taas samoihin lukiolaisiin, jotka työntävät tämän alas sillalta. Tuntematon hahmo vetää Coreyn viereiseen viemäriin ja viemärissä hän kohtaa siellä neljä vuotta asuneen Michaelin. Michael yrittää kuristaa Coreyn hengiltä, mutta päästää hänet lopulta pakenemaan. Päästyään ulos viemäristä Corey törmää kodittomaan mieheen, joka alkaa uhkailla tätä veitsellä; lyhyeen taistelun jälkeen Corey onnistuu puukottamaan koditonta miestä ja pakenee paikalta.

Corey ja Allyson sopivat yhdessä päivällistreffit läheisessä kuppilassa. Kuppilassa Allyson kohtaa hänen ex-poikaystävänsä, poliisin ja aloittaa tämä pilkkaamaan heitä. Myöhemmin vihainen Corey houkuttelee poliisin viemäriin, missä Michael Coreyn avustuksella tappaa hänet. Allyson saa kuulla, että hänen hyvä ystävänsä sai ylennyksen tietämättä, että hänellä on suhde lääkärin kanssa. Corey ja Michael murhaavat lääkärin ja sairaanhoitajan yhdessä lääkärin kotona. Allyson ja Corey suunittelevat yhdessä muuttavansa pois Haddonfieldistä; samalla Laurie alkaa epäillä Coreyta, kun tämä alkaa käyttäytyä samalla tavalla kuin Michael. Laurie kieltää Coreyta lähtemästä kaupungista Allysonin kanssa, mutta Corey vastaa syyttämällä häntä Haddonfieldin tapahtumista ja sanoo, että jos hän ei voi saada Allysonia niin ei sitten saa kukaan muukaan. 31. lokakuuta, Halloweenina palaa Corey takaisin viemäriin viedäkseen Michaelin naamion ja onnistuu siinä. Sillä välin Laurie ja Allyson riitelevät hänen aikeistaan lähteä kaupungista jonka pääteeksi Allyson myös syyttää Laurieta Michaelin teoista. Sinä iltana Corey alkaa murhamaan aloittamalla häntä kiusanneista lukiolaisista autopurkaamolla, jossa myös hänen setänsä kuolee yhden lukiolaisen ammuttuaan tätä päähän vahingossa. Sitten hän tappaa äitinsä sekä radioaseman DJ:n sekä radioaseman virkailijan. Palattuaan kotiin Laurie uskottelee yrittävänsä itsemurhaa houkutellakseen Coreyn luokseen; hän onnistuu ja ampuu Coreyn portaista alas. Corey onnistuu puukottamaan itseään niskaansa saadakseen vain hetkeä ennen saapuvaa Allysonia uskomaan, että Laurie tappoi tämän. Allyson pakenee paikalta ja vain hetkeä myöhemmin Michael saapuu hakemaan takaisin naamiotaan ja tappaa myös Coreyn lopullisesti. Michael ja Laurie joutuu tappeluun keskenään ja jonka pääteeksi onnistuu Laurie kiinnittämään Michaelin pöytäänsä veitsillä ja onnistuu viiltämään tämän kurkun auki. Allyson palaa takaisin kotiin ja yhdessä Laurien kanssa vie Michalin ruumiin ulos houkutellakseen Haddonfieldin asukkaat seuramaan heitä autopurkaamolle hävittääkseen Michaelin ruumiin silppurissa lopullisesti. Seuraavina päivinä Allyson ja Laurie tekevät sovinnon, ja Allyson jättää Haddonfieldin taakseen, kun taas Laurie saa muistelmansa päätökseen ja aloittaa uudelleen suhteen poliisiupseeri Hawkinsin kanssa.

Tuotanto
--------

John Carpenter, hänen poikansa Cody ja Daniel Davies sävelsivät, soittivat ja äänittivät 20 kappaletta elokuvaa varten. Soundtrack ilmestyy digitaalisesti elokuvan ensi-iltana. Lisäksi elokuvassa on mukana elektronista musiikkia esittävän Boy Harsher -yhtyeen "Burn it Down" -kappale, joka ei ole osa varsinaista albumia.

Lähteet
-------

1. 1 2  Rubin, Rebecca: ‘Halloween Ends’ to Debut Simultaneously in Theaters and on Peacock *Variety*.  23.8.2022. Viitattu 4.9.2022. (englanniksi)
2. ↑  Halloween Ends *Finnkino*.  Arkistoitu 20.9.2022. Viitattu 16.9.2022.
3. ↑  Elli Muurikainen: Halloween-elokuvasarjan päätösosa saapuu teattereihin pian – John Carpenter mukana käsikirjoittajana ja säveltäjänä, soundtrackin ensimmäinen kappale kuunneltavissa *rumba.fi*.  15.09.2022. Viitattu 16.9.2022.

Aiheesta muualla
----------------

* *Halloween Ends* Internet Movie Databasessa. (englanniksi)